Document ID: /roh_data/filtered/swiss_laws_in_ROHinterleaved.jsonl.gz/4592

This text was translated from IT into Rumantsch Grischun.

All’entrata in funzione e all’inizio di ogni anno, ciascun parlamentare informa per scritto l’Ufficio su:a. le sue attività professionali; se è salariato, il parlamentare indica la propria funzione e il datore di lavoro;b. altre attività in organi di direzione e di sorveglianza, nonché in organi di consulenza e simili, di enti, istituti e fondazioni svizzeri ed esteri, di diritto pubblico e privato;c. le sue attività di consulenza o perizia per servizi federali;d. le sue attività permanenti di direzione o consulenza per gruppi di interesse svizzeri ed esteri;e. la sua partecipazione a commissioni o ad altri organi della Confederazione. Nel caso di attività di cui al capoverso 1 lettere b–e, il parlamentare indica se il mandato è assolto a titolo onorifico o dietro compenso. Le indennità per il rimborso delle spese non sono prese in considerazione. I Servizi del Parlamento compilano un registro pubblico delle indicazioni fornite dai parlamentari. I parlamentari che hanno un interesse personale diretto in un oggetto in deliberazione sono tenuti ad indicarlo quando si esprimono nella Camera o in una Commissione. È fatto salvo il segreto professionale ai sensi del Codice penale. Nuovo testo giusta il n. I della LF del 15 giu. 2018, in vigore dal 2 dic. 2019  (RU 2018 3461; FF 2017 5807 5873). Nuovo testo giusta il n. I della LF del 15 giu. 2018, in vigore dal 2 dic. 2019  (RU 2018 3461; FF 2017 5807 5873). Nuovo testo giusta il n. I della LF del 15 giu. 2018, in vigore dal 2 dic. 2019  (RU 2018 3461; FF 2017 5807 5873). Introdotto dal n. I della LF del 15 giu. 2018, in vigore dal 2 dic. 2019 (RU 2018 3461;  FF 2017 5807 5873). RS 311.0

Cura ch’el entra en uffizi ed al cumenzament da mintga onn infurmescha mintga parlamentari en scrit il biro davart:a. sias activitads professiunalas; sch’in parlamentari è lavurant, sto el inditgar la funcziun ed il patrun;b. sias ulteriuras activitads en gremis directivs e da surveglianza, en cussegls consultativs ed en gremis sumegliants da corporaziuns, d’instituziuns e da fundaziuns svizras ed estras da dretg privat e public;c. sias activitads da cussegliaziun u d’expert per servetschs federals;d. sias activitads permanentas da direcziun u da cussegliaziun per gruppas d’interess svizras ed estras;e. sia cooperaziun en cumissiuns ed en auters organs da la Confederaziun. En cas d’activitads tenor l’alinea 1 literas b−e inditgescha il parlamentari, sch’i sa tracta d’in mandat en uffizi d’onur u d’in mandat pajà. Indemnisaziuns da spesas na vegnan betg prendidas en consideraziun. Ils Servetschs dal parlament cumpileschan in register public cun las indicaziuns dals parlamentaris. Parlamentaris che han in interess persunal direct vi d’in object da la tractativa, rendan attent a quests interess, cura ch’els s’expriman en la chombra u en ina cumissiun. Il secret professiunal en il senn dal Cudesch penal resta resalvà. Versiun tenor la cifra I da la LF dals 15 da zer. 2018, en vigur dapi ils 2 da dec. 2019 (AS 2018 3461; BBl 2017 6797, 6865). Versiun tenor la cifra I da la LF dals 15 da zer. 2018, en vigur dapi ils 2 da dec. 2019 (AS 2018 3461; BBl 2017 6797, 6865). Integrà tras la cifra I da la LF dals 15 da zer. 2018, en vigur dapi ils 2 da dec. 2019 (AS 2018 3461; BBl 2017 6797, 6865). SR 311.0